Derrotada Cartagu, Roma empezaría una paulatina ocupación de la Península, que se prollungaría a lu llargu de cuasi 200 años. Nas primeiras décadas de la ocupación, los Romanos tuvun que facere fronte al llargu sitiu de Numancia, ciudá Celtíbera allugada nas veiras del Douru, nas prosimidaes de l'autual Soria, que s'enllargaría pur cuasi 30 años, y a la gerra de gerrillas plantegada pul caudiellu Llusitanu Viriatu. Tres la muerte de Viriatu (139 a. C.), la llucha de los pueblos Prerromanos escontra Roma volveríase más disgregada y esporádica, anque nun finaría totalmente ata los tiempos del Imperador Augustus cul relativu sometimientu de Cántabros y Astures.